דמיון ומציאות
האם יכול להיות שסוף הקיץ מתקרב; את מרגישה את האוויר הקר דוחף אותנו פנימה ?; או אולי זאת השקיעה שמתעללת רק בלב; שמסתגר בין ארבע קירות חרסינה.; אני רוצה שתחשבי על המילים אשר באות; ממני, נכתבות אלייך.; ותקשיבי לשתיקות מתגלגלות בסולמות; ולא מוצאות תיבה ובית.; הכל שירים אצלי - הכל שירה,; רכבת של דמיון ומציאות.; הכל שירים, הכל שורות במגרה,; ורידים שפועמים בעצבנות.; את מפריחה בועות סבון אל השמים הכחולים; ומשתוממת על צבען ומה מושך אותן למעלה.; וממתי, הפכו כבלי המתח הגבוהים; למה שמחבר אותנו עם העולם מכאן והלאה.; אני רוצה שתכווני לרגעים הכי קסומים; של שנינו כמו שאת זוכרת.; איך היינו מרימים עיניים אל הכוכבים; ואיך שאת פתאום צוחקת.; הכל שירים אצלי - הכל שירה,; רכבת של דמיון ומציאות.; הכל שירים, הכל שורות במגרה,; ורידים שפועמים בעצבנות.; 